**Ministru kabineta rīkojuma projekta „Grozījums Ministru kabineta 2008.gada 23.decembra rīkojumā Nr.873** „**Par valsts pārvaldes iestādes "Latvijas Nacionālā opera" pārveidi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Latvijas Nacionālās operas likuma 2.panta trešā daļa. |
|  2. |  Pašreizējā situācija un problēmas |  **V**alsts sabiedrības ar ierobežotu atbildību "Latvijas Nacionālā opera" statūtos, kuri tika apstiprināti ar Ministru kabineta 2008.gada 23.decembra rīkojuma Nr.873 „**Par valsts pārvaldes iestādes "Latvijas Nacionālā opera" pārveidi” 4.punktu, nav noteikts termiņš, uz cik ilgu laiku tiek iecelts valdes loceklis, vienlaikus** Latvijas Nacionālās operas likuma 7.panta ceturtā daļā ir noteikts, ka darba līgumu ar Nacionālās operas direktoru slēdz kultūras ministrs uz laiku, kas nepārsniedz trīs gadus.  Komerclikuma 224.panta trešā daļa nosaka, ka valdes locekli ievēlē uz nenoteiktu laiku, ja statūtos nav noteikts citādi. Lai nodrošinātu vienveidīgu tiesību normu interpretāciju, nepieciešams veikt grozījumus **v**alsts sabiedrības ar ierobežotu atbildību "Latvijas Nacionālā opera" statūtos, paredzot, ka valdes locekli ieceļ amatā uz laiku, kas nepārsniedz trīs gadus |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Rīkojuma projekts izstrādāts ar mērķi, lai papildinātu ar Ministru kabineta 2008.gada 23.decembra rīkojuma Nr.873 „**Par valsts pārvaldes iestādes "Latvijas Nacionālā opera" pārveidi” 4.punktu apstiprinātos v**alsts sabiedrības ar ierobežotu atbildību "Latvijas Nacionālā opera" statūtus, paredzot, ka valdes locekli ieceļ amatā uz laiku, kas nepārsniedz trīs gadus. |
|  5. |  Projekta izstrādē iesaistītās institūcijas | Valsts sabiedrība ar ierobežotu atbildību "Latvijas Nacionālā opera". |
|  6. |  Iemesli, kādēļ netika nodrošināta sabiedrības līdzdalība | Jautājums neparedz ieviest izmaiņas, kas varētu ietekmēt sabiedrības intereses. |
|  7. |  Cita informācija | Projekts šo jomu neskar. |

II. –VI. sadaļa - Projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Valsts sabiedrība ar ierobežotu atbildību "Latvijas Nacionālā opera". |
|  2. |  Projekta izpildes ietekme uz pārvaldes funkcijām |  Nav attiecināms |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Rīkojuma projekta izpilde nav saistīta ar jaunu institūciju izveidi. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Rīkojuma projekta izpilde nav saistīta ar esošu institūciju likvidēšanu. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Rīkojuma projekta izpilde nav saistīta ar esošu institūciju reorganizāciju. |
|  6. |  Cita informācija |  Rīkojuma projekts tiks publicēts laikrakstā “Latvijas Vēstnesis”, kā arī bezmaksas normatīvo aktu bāzē [www.likumi.lv](http://www.likumi.lv). |

Kultūras ministre Ž.Jaunzeme-Grende

Vīza: valsts sekretāra p.i. U.Lielpēters

2012.01.18. 12:08

386

J.Šumeiko

 67330269

juris.sumeiko@km.gov.lv